Электр-химиялык кинетика
Электр-химиялык кинетика — электроддук процесстер ылдамдыгы закон ченемдүүлүктөрүн изилдөөчү химиялык илиминин багыты. Электрод электролит чеги аркылуу өткөн электр тогу, электроддук процесстер жүрүшү жана электрдик кош катмар пайда болушу менен байланышкан. Стационардык шартта электрод аркылуу өткөн ток электроддук процесс ылдамдыгы менен аныкталат. Ошондуктан ток тыгыздыгы электр-хим. реакция ылдамдыгынын өлчөмү болот. Электроддук потенциал i = 0 болгондо, теңдештик потенциалга (Ет.с) барабар. Электрод аркылуу сырттан ток жибергенде анын потенциалы Етс DЕ айырмаланат. DЕ = Е - Етс, мын-да Еi — 1 тогу өткөндөгү электроддук потенциалы. DЕ i ге болгон көз карандылыгы электрод уюлдануусун (поляризацияланышын) көрсөтөт. Э.-х. кинетиканын негизги милдети электроддук процесстин ылдамдыгын жөнгө салуу максатында электроддук уюлдануунун жалпы закон ченемдүүлүктөрүн изилдөө. Ал практикада чоң мааниге ээ, анткени металлды коррозиядан коргоонун электр-хим. теориялык негизи болуп саналат. Электроддук процесстер бир катар стадиялардан турат, ошондуктан жал-пы уюлдануу DЕ ар бир стадияга туура келген уюлдануунун DЕ, суммасы катарында каралат. DЕге эн чоң салым кошкон стадия - лимиттик стадия деп аталат. Электроддук процесс ылдамдыгын башкаруу үчүн лимиттик стадия баш ийген закон ченемдүүлүктөр жана механизмдер аныктоо зарыл. Аларды аныктоо үчүн төмөнкү методдор; 1) ар түрдүү шартта i нин DЕге болгон көз карандылыгын; 2) DЕ нин белгилүү шартта i ге болгон көз карандылыгын; 3) электролиз аралык же акыркы продуктуларынын пайда болуусун жана алардын убакыт ичинде өзгөрүүсүн аныктоого мүмкүндүк берген аналитикалык методдор жыйындысы колдонулат. Электроддук процесстер стадиялары ичинен разряддык же ионизациялык стадия электр-хим. болот. Анын кинетикалык закон ченемдүүлүгү акырындатылган разряд теориясында каралат. | DЕ |>> RТ/F болсо, электр-хим. процесстер өтө чыңалуусу (уюлдануусу) (h) Тафель теңдемеси менен аныкталат: h = a + b .lgi, мында а =-(RТ/anF)1ni, b = 2,3 RТ/anF, F - Фарадей саны: R. - газ туруктуулугу; Т — абсолюттук темп-ра.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия